CENU APTAUJA
Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām
 Identifikācijas numurs VAP/2-1/2026/18
2026. gada 28. maijā

1. Pasūtītājs
	Nosaukums
	Bauskas novada pašvaldības iestāde “Vecumnieku apvienības pārvalde”

	Juridiskā adrese
	Rīgas iela 29, Vecumnieki, Vecumnieku pag., Bauskas nov., LV-3933, tālr. 63976100, e-pasts: vecumnieki.parvalde@bauskasnovads.lv, www.bauskasnovads.lv

	Reģistrācijas numurs
	Reģ. Nr. 90009115957


2. Iepirkuma priekšmets
[bookmark: _Hlk230009111]  Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām  saskaņā ar Tehnisko specifikāciju (1.pielikums).
CPV kods 71242000-6, Projekts un projektēšanas sagatavošana, tāmēšana
3. Identifikācijas numurs: VAP/2-1/2026/18
4. Kontaktpersonas
4.1. Par iepirkuma priekšmetu – Dace Šileika, Bauskas novada pašvaldības iestādes “Vecumnieku apvienības pārvalde” vadītāja, tālr. 29285443, e-pasts: dace.sileika@bauskasnovads.lv. 
4.2. Par piedāvājuma iesniegšanu - Inese Kampa, Bauskas novada pašvaldības iestādes “Vecumnieku apvienības pārvalde” jurista palīdze, tālr. 63920589, e-pasts: vecumnieki.iepirkumi@bauskasnovads.lv.
5. Piedāvājumu iesniegšanas vieta, datums un laiks:	
Pretendents savu piedāvājumu iesniedz līdz 2026. gada 10. jūnijam plkst. 12.00, nosūtot elektroniski uz e-pasta adresi: vecumnieki.iepirkumi@vecumnieki.lv.
6. Līguma nosacījumi
6.1. Līguma izpildes laiks: saskaņā ar Tehnisko specifikāciju (Projektēšanas uzdevuma 12.punkts). 
6.2.  Līguma izpildes vieta: Rīgas iela 24, Vecumnieki, Vecumnieku pag., Bauskas nov.;
6.3. Apmaksa: Pasūtītājs veic līguma summas samaksu, pārskaitot naudu uz Izpildītāja norādīto bankas kontu, 10 (desmit) darba dienu laikā pēc līguma izpildes nodošanas – pieņemšanas akta parakstīšanas un rēķina no Izpildītāja saņemšanas dienas. 
7. Objekta apskate ir vēlama, lai izvairītos no būtiskām kļūdām aprēķinos un tehniskajos risinājumos un, lai pasākumi objektā tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai. 
Objektu var apskatīt, par laiku vienojoties individuāli ar kontaktpersonu: Daci Šileiku, tālr. +371 29285443.
8. Prasības pretendentam
8.1. Pretendents ir fiziskā vai juridiskā persona, kura līdz līguma slēgšanas dienai ir reģistrēta attiecīgās valsts normatīvajos aktos noteiktajā kārtībā.
8.2. Pretendents ir reģistrēts Latvijas Republikas Būvkomersantu reģistrā.
8.3. Prasības attiecībā uz pretendenta pieredzi:
[bookmark: _Hlk146891062]Pretendentam 5 (piecos) iepriekšējos gados (2021., 2022., 2023., 2024., 2025. gadā un 2026.gada periodā līdz piedāvājuma iesniegšanas brīdim) ir gūta atbilstoša pieredze, t.i., izpildīts vismaz 1 (viens) līgums, kura ietvaros tas ir veicis publiskas ēkas* atjaunošanas vai pārbūves, vai jaunbūves būvprojekta, apliecinājuma kartes vai paskaidrojuma raksta izstrādi.  

* Publiska ēka – ēka, kurā vairāk nekā 50% ēkas kopējās platības ir publiskas telpas vai telpas publiskas funkcijas nodrošināšanai. Publiska telpa – nedzīvojama telpa (izņemot ražošanas, tehniskās un līdzīga lietojuma telpas), kurā strādā darbinieki vai dažādus pakalpojumus var saņemt apmeklētāji (piemēram, skatītāji, pacienti, klienti, pircēji, pasažieri, studenti, audzēkņi). Telpas publiskas funkcijas nodrošināšanai - telpas, kuras tieši nav pieejamas (paredzētas) apmeklētājiem, bet nepieciešamas personālam (administrācijai) un citas ar šo publisko funkciju saistītās telpas.

Informāciju norāda Pretendenta sniegto pakalpojumu sarakstā (veidlapa 3. pielikumā).
Par izpildīto projektēšanas līgumu pretendents iesniedz pozitīvu atsauksmi vai citus dokumentus, kas pierāda pretendenta norādītā objekta atbilstību prasībām, kā arī to, ka pretendents ir veicis norādīto darbu. 

9. Iesniedzamie dokumenti
9.1. Finanšu piedāvājums (atbilstoši 2. pielikumam);
9.2. Pretendenta sniegto pakalpojumu saraksts (atbilstoši 3. pielikumam un 8.3. punkta prasībām), pievienojot atsauksmi vai citus pieredzi apliecinošus dokumentus.

10. Piedāvājuma izvēles kritērijs
Piedāvājums ar zemāko cenu un kas pilnībā atbilst cenu aptaujas noteikumiem (gadījumā, ja tiks nolemts piešķirt līguma slēgšanas tiesības).

Bauskas novada pašvaldības iestādes
“Vecumnieku apvienības pārvalde” vadītāja                                                         Dace Šileika

1. pielikums
TEHNISKĀ SPECIFIKĀCIJA
Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām
Identifikācijas numurs VAP/2-1/2026/18

I.
PROJEKTĒŠANAS UZDEVUMS
	Nr.
	Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām

	1
	Pasūtītājs
	Bauskas novada pašvaldības iestāde “Vecumnieku apvienības pārvalde”
Reģistrācijas Nr. 90009115957
Rīgas iela 29, Vecumnieki, Vecumnieku pagasts, Bauskas novads, LV-3933
e-pasts: vecumnieki.parvalde@bauskasnovads.lv
tālrunis: +371 63976100

	2
	Pasūtītāja atbildīgais pārstāvis
	Bauskas novada pašvaldības iestādes “Vecumnieku apvienības pārvalde” vadītāja Dace Šileika
e-pasts: dace.sileika@bauskasnovads.lv
tālrunis: +371 29285443

	3
	Objekta vispārīgie dati
	Objekta adrese: Rīgas iela 24, Vecumnieki, Vecumnieku pagasts, Bauskas novads 
Kadastra apzīmējums: 4094 012 0729 001
Plānotā bibliotēkas telpu un labiekārtojuma platība (aptuvena): ~210 m2
Būves īpašnieks: Bauskas novada pašvaldība
Ēkas galvenais lietošanas veids: 1263 - Skolas, universitātes un zinātniskajai pētniecībai paredzētās ēkas

	4
	Projektēšanas stadija
	Būvniecības ieceres dokumentācijas izstrāde

	5
	Būvniecības veids 
	Vienkāršotā pārbūve 

	6
	Būves grupa, funkcija un parametri
	[bookmark: _Hlk141798313]Grupa: III grupas būve
Būves klasifikācijas kods:
Esošais telpu grupas kods 1263 – Skolas, universitātes un zinātniskajai pētniecībai paredzētās ēkas; izglītības iestāžu telpu grupa
Plānotais telpu grupas kods 1262- Muzeji un bibliotēkas;
muzeja vai bibliotēkas telpu grupa 

	7
	Esošās situācijas apraksts
	Ēkas raksturlielumus skatīt pielikumā “Telpu plāns” (telpas Nr.001-23; Nr.001-24; Nr.001-34; Nr.001-25; Nr.001-26; Nr.001-27); ēka pieslēgta pie centrālās ūdensapgādes, kanalizācijas un siltumapgādes tīkliem. Elektroapgāde – esošs pieslēgums.

	8
	Projektēšanas uzdevuma mērķis un sasniedzamais rezultāts
	Mērķis:
Izstrādāt un saskaņot būvniecības ieceres dokumentāciju atsevišķu vidusskolas telpu pielāgošanai bibliotēkas vajadzībām, nodrošinot konstrukciju noturību, ugunsdrošību, lietošanas drošumu un vides pieejamību, kā arī jaunu inženiertīklu ierīkošanu vai esošo pielāgošanu atbilstoši telpu paredzētajam lietošanas veidam un normatīvo aktu prasībām. 
Sasniedzamais rezultāts: 
Izstrādāta būvniecības ieceres dokumentācija Vecumnieku vidusskolas telpu pielāgošanai Vecumnieku pagasta bibliotēkas vajadzībām. 

	9
	Projektēšanā ietveramie risinājumi un  nosacījumi
	1. Pirms projektēšanas uzsākšanas Izpildītājam jāveic ēkas apsekošana un nepieciešamo uzmērījumu veikšana, tai skaitā ēkas esošo inženierkomunikāciju apsekošana, nepieciešamības gadījumā paredzot jaunus sistēmu izbūves risinājumus, kā arī jānosaka normatīvajiem aktiem atbilstošais būvniecības ieceres veids.
2. Projektu izstrādāt atbilstoši spēkā esošiem normatīvajiem aktiem un noformēt atbilstoši Ministru kabineta 28.08.2018. noteikumiem Nr.545 „Noteikumi par Latvijas būvnormatīvu LBN 202-18 „Būvniecības ieceres dokumentācijas noformēšana”” prasībām. Būvizmaksu aprēķinus veikt saskaņā ar Ministru kabineta 03.05.2017. noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””.
3. Rasējumi jāizstrādā ar tādu detalizācijas pakāpi, lai tie būtu nepārprotami un pilnvērtīgi varētu nodrošināt būvniecības procesu (t.sk. konstrukciju un materiālu kopsavilkumu).
4. Visus apdares materiālus izvēlēties atbilstoši Ministru kabineta 19.10.2021. noteikumiem Nr. 693 “Būvju vispārīgo prasību būvnormatīvs LBN 200-21”, Ministru kabineta 30.06.2015. noteikumiem Nr.333 “Noteikumi par Latvijas būvnormatīvu LBN 201-15 "Būvju ugunsdrošība"” un Ministru kabineta 16.06.2015. noteikumiem Nr.312 “Noteikumi par Latvijas būvnormatīvu LBN 016-15 “Būvakustika”” prasībām.
5. Projekta dokumentācija jāizstrādā saskaņā ar būvniecības normatīvajām prasībām un jāsaskaņo ar Pasūtītāju tādā apjomā, kāds nepieciešams būvniecības ieceres dokumentācijas gala akceptēšanai Bauskas novada Būvvaldē. 
6. Ekonomiskajā daļā jābūt aprēķiniem un norādītiem visiem finanšu un laika resursiem, kas nepieciešami projekta realizācijai, pievienojot būvdarbu izmaksu tāmi.
Atbilstoši Ēku būvnoteikumu prasībām būvniecības iecerei pievienot visas attiecīgās būvniecības ieceres dokumentācijas daļas un sadaļas atbilstoši nepieciešamajiem projekta risinājumiem.

	10
	Galvenās prasības telpu pārveidošanai un būvdarbiem
	Veikt darbus telpu grupās:
1. Nr. 001-23 administratīvā un repozitārija telpa - darba vieta un atpūtas vieta personālam ar virtuves zonu, krājuma novietne. Esošo durvju aili slēgt. Ieeju telpā paredzēt no telpas Nr.001-24, izveidojot durvju aili. 
2. Nr. 001-24 pielāgot telpu par bērnu lasītavu, esošo durvju aili slēgt, izveidot jaunu durvju aili ar ieeju no telpas Nr.001-34. 
3. Nr.001-34 priekštelpa – papildus nepieciešams izveidot sienu, lai norobežotu bibliotēkas telpas no izglītības iestādes telpām. Sienas izvietojuma risinājumu saskaņot ar  Pasūtītāju;
4. Nr.001-25 un Nr.001-26 plānota kā lasītava, telpas nepieciešams apvienot, izveidojot aili starpsienā. Telpa Nr.001-26 slēgt esošo durvju aili, ieeju lasītavā plānot no telpas Nr.001-25. Pēc nepieciešamības izbūvēt durvju aili citā vietā, nodrošinot bibliotēkas racionālu funkcionalitāti.
5. Nr.001-27 WC telpa, pielāgot atbilstoši normatīvo aktu prasībām par vides pieejamību.
6. Ieejai bibliotēkā no ārtelpas nodrošināt vides pieejamību;
7. Pēc Pasūtītāja norādījumiem, izveidot papildu elektrības rozetes, paredzēt elektroinstalāciju pārbūvi, ja nepieciešams, griestu vai sienas gaismas ķermeņu ierīkošanu, nodrošinot vienmērīgu un pietiekamu telpu vispārējo apgaismojumu;
8. Visās telpās pārplānot grīdas, griestu un sienu segumu, atsevišķās telpās pēc Pasūtītāja norādījumiem slēgt ūdens padevi.
9. Telpās paredzēt esošo radiatoru demontāžu un jaunu uzstādīšanu, novietojumu un izmērus saskaņojot ar Pasūtītāju.
10. Paredzēt logu un ārdurvju nomaiņu. 

	11
	Tehniskie un/vai īpašie noteikumi
	Pieprasa Izpildītājs attiecīgajām institūcijām saskaņā ar esošo situāciju un normatīvajiem aktiem. 

	12
	Nosacījumu izpildes termiņi
	4 (četru) mēnešu laikā no līguma abpusējas parakstīšanas dienas. Projektēšanas darbi uzskatāmi par pabeigtiem pēc būvniecības ieceres dokumentācijas izstrādes, saskaņošanas ar Pasūtītāju, iesniegšanas Būvniecības informācijas sistēmā (BIS) un pozitīva būvvaldes lēmuma saņemšanas.

	13
	Īpašie nosacījumi projektētājam
	1. Projektēšanas dokumentācijas aprite, izstrāde, saskaņošana un iesniegšana būvvaldē jāveic Būvniecības informācijas sistēmā (BIS).
2. Būvniecības ieceres dokumentācijas gala saskaņojums (Būvvaldes akcepts vai atzīme par projektēšanas nosacījumu izpildi) jāsaņem Būvniecības informācijas sistēmā (BIS). 
3. Projektētājs uzņemas pilnu atbildību par izstrādātajiem risinājumiem atbilstoši spēkā esošajiem Latvijas Republikas normatīviem un standartiem. Risinājumi, kas neatbilst darba uzdevumam, projektētājam jāsaskaņo ar Pasūtītāju pirms to iekļaušanas būvniecības ieceres dokumentācijas sastāvā. 
4. Ja tehnisko vai īpašo noteikumu prasības nav izpildāmas vai tās būtiski sadārdzina būvniecības ieceres realizācijas izmaksas, projektētāja pienākums ir iespējamās atkāpes savlaicīgi saskaņot ar attiecīgajām institūcijām un Pasūtītāju.

	14
	Būvniecības ieceres dokumentācijas sastāvs un eksemplāru skaits
	Projekta sastāvs: 
1. Būvniecības ieceres dokumentācijas sastāvā  jāiekļauj visi normatīvajos aktos noteiktie dokumenti, grafiskās datnes (rasējumi),  saņemtie institūciju atzinumi un saskaņojumi ar tehnisko noteikumu izdevējiem.
2. Būvniecības ieceres dokumentācija iesniedzama papīra formātā 1 (vienā) eksemplārā.
3. Elektroniskā formā pilna būvniecības ieceres dokumentācija – 1 (vienā) datu nesējā, kur rasējumi CAD (DWG) formātā un PDF formātā, tāmes xls formātā u.c. Dokumentācijai jābūt pilnīgi identiskai ar dokumentāciju papīra formātā.



II. Ja autoruzraudzības nepieciešamību noteiks normatīvais regulējums, pirms būvdarbu uzsākšanas tiks slēgts līgums par autoruzraudzības veikšanu. Pakalpojuma izmaksas tiks noteiktas, pusēm vienojoties, taču to kopējā summa nedrīkstēs pārsniegt 10% (desmit procentus) no projektēšanas līguma summas (bez PVN).
III. 

2. pielikums
Finanšu piedāvājums
Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām
identifikācijas numurs VAP/2-1/2026/18
	Informācija par pretendentu

	Pretendenta nosaukums:
	

	Reģistrācijas numurs:
	

	Juridiskā adrese:
	

	Pasta adrese:
	

	Tālrunis:
	

	E-pasta adrese:
	

	Vispārējā interneta adrese (ja attiecināms): 
	

	Informācija par pretendenta kontaktpersonu/līguma izpildes atbildīgo personu

	Vārds, uzvārds:
	

	Ieņemamais amats:
	

	Tālrunis:
	

	E-pasta adrese:
	


Iepazinies ar cenu aptaujas “Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām”, identifikācijas numurs VAP/2-1/2026/18,  noteikumiem un Tehnisko specifikāciju, piedāvāju veikt minētos darbus par šādu līgumcenu:
	[bookmark: _Hlk101509297]Darbi saskaņā ar tehnisko specifikāciju
	Piedāvājuma cena, EUR bez PVN

	Būvniecības ieceres dokumentācijas izstrāde
	


	[bookmark: _Hlk101526791]PVN 21%
	

	Piedāvājuma cena kopā ar PVN, EUR
	


Finanšu piedāvājumā cenai ir jābūt norādītai euro (EUR), norādot un aprēķinot piedāvāto cenu ar precizitāti divas zīmes aiz komata.
Piedāvājuma cenā ir iekļautas visas iespējamās izmaksas, kas saistītas ar darbu izpildi, tai skaitā administrācijas un transporta izmaksas, kā arī iespējamie sadārdzinājumi, visi riski un visi Latvijas Republikas normatīvajos aktos noteiktie nodokļi (izņemot PVN) un tiem pielīdzināmie maksājumi. 
Ar šo apliecinu savu dalību minētajā cenu aptaujā un apstiprinu, ka esmu iepazinies ar tās noteikumiem un Tehnisko specifikāciju, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.
Pretendenta rīcībā ir visi tehniskie un personāla resursi, tajā skaitā būvprojekta vadītājs ar atbilstošu sertifikāciju, tehniskajā specifikācijā minēto darbu izpildei, lai kvalitatīvi un savlaicīgi nodrošinātu pasūtītājam nepieciešamo darbu izpildi.
Ar šo apliecinu, ka visas sniegtās ziņas un dati ir patiesi, visas iesniegto dokumentu kopijas atbilst oriģinālam.
	Vārds, uzvārds:
	

	Amats:
	

	Paraksts[footnoteRef:1]: [1:  Neaizpilda, ja dokuments tiek parakstīts ar drošu elektronisko parakstu.] 

	

	Datums:
	



3. pielikums
PRETENDENTA SNIEGTO PAKALPOJUMU SARAKSTS 
Būvniecības ieceres dokumentācijas izstrāde Vecumnieku vidusskolas telpu pielāgošanai Vecumnieku pagasta bibliotēkas vajadzībām
identifikācijas numurs VAP/2-1/2026/18

	Pasūtītājs (nosaukums, adrese, kontaktpersona, tālruņa nr.)
	Objekta nosaukums, adrese
	Veikto pakalpojumu apraksts (projektēšana) saskaņā ar pretendenta pieredzei izvirzītajām prasībām 
	Pakalpojumu veikšanas laiks (uzsākšanas-pabeigšanas gads/mēnesis)

	
	
	
	



Ar šo apstiprinu, ka <pretendenta nosaukums> sniegtā informācija ir patiesa. 

	Vārds, uzvārds:
	

	Amats:
	

	Paraksts[footnoteRef:2]: [2:  Neaizpilda, ja dokuments tiek parakstīts ar drošu elektronisko parakstu.] 

	

	Datums:
	





          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu
          Šis dokuments ir parakstīts ar drošu elektronisko parakstu un satur laika zīmogu


Šis dokuments ir parakstīts ar drošu elektronisko parakstu un satur laika zīmogu
